### Anexa 5 - Formulare pentru achiziţia de servicii de consultanţă

[**Anexa 5.1 - Termeni de referinţă**](#Anexe)

Proiectul privind Învăţământul Secundar (ROSE)

Schema de Granturi: SCHEMA DE GRANTURI PENTRU UNIVERSITĂŢI – Programe de vară de tip punte (SGCU – PV)

Beneficiar: Universitatea „Alexandru Ioan Cuza” din Iaşi

Titlul subproiectului: *Vreau să fiu student la Litere! - Şcoală de vară pentru elevi (LiteratIS)*

Acord de grant nr. 110/SGU/PV/11

**Termeni de referinţă pentruservicii de consultanţă**

* **CONSULTANTI INDIVIDUALI – Studenți masteranzi practicanți-**

**1. Context**

Proiectul privind Învățământul Secundar (Romania Secondary Education Project – ROSE), în valoare totală de 200 de milioane de euro, este finanțat integral de BIRD, în baza Legii nr. 234/2015 *pentru ratificarea Acordului de Împrumut (Proiectul privind învățământul secundar) între România și Banca Internațională pentru Reconstrucție și Dezvoltare, semnat la Washington la 17 aprilie 2015* (Monitorul Oficial, Partea I, nr. 757/12.10.2015), și se va derula pe o perioadă de 7 ani, în intervalul 2015 – 2022. Proiectul este implementat de către Ministerul Educației Naționale, prin Unitatea de Management al Proiectelor cu Finanțare Externă.

Obiectivele de Dezvoltare ale proiectului ROSE sunt îmbunătățirea tranziției de la liceu la învățământul terțiar și creșterea gradului de retenție în primul an de învățământ universitar în instituțiile finanțate în cadrul proiectului.

În baza Acordului de Grant nr. **110/SGU/PV/11**, semnat cu MEN-UMPFE, Universitatea „Alexandru Ioan Cuza” din Iaşi a accesat în cadrul Schemei de granturi pentru universităţi – Programe de vară de tip punte (SGCU – PV) un grant în valoare de **510.800 Lei** pentru implementarea subproiectului **Vreau să fiu student la Litere! - Şcoală de vară pentru elevi (LiteratIS)** și intenționează să utilizeze o parte din fonduri pentru servicii de consultanta pentru implementarea activitatilor operationale ale grupului țintă:

**Activitătile specifice pentru studenții masteranzii practicanți:**

Masteranzii practicanți vor sprijini psihologul la următoarele activități:

- organizarea şi derularea sesiunilor de consiliere profesională şi orientare în carieră;

- derularea de activități specifice cu elevii;

- participarea la administrarea de probe de personalitate, aptitudini, scorarea și interpretarea lor.

**2. Obiectiv**

Obiectivul acestor servicii de consultanță este reprezentat de sprijinirea liceenilor prin crearea unui mediu securizant, în care aceștia să discute și să exerseze modalități de înțelegere, gestionare și prevenire a dificultăților specifice trecerii de la învățământul secundar la cel terțiar și a finalizării studiilor liceale.

**3. Scopul serviciilor**

În vederea îndeplinirii obiectivului serviciilor, Consultantul (student masterand practicant) va realiza următoarele activităţi:

- va sprijini psihologul la organizarea şi derularea sesiunilor de consiliere profesională şi orientare în carieră.

- va participa la organizarea de activități individuale și de grup de consiliere având ca scop dezvoltarea competențelor socio-emoționale și rezilienței personale în confruntarea cu sursele de stres și tensiune psihologică.

**4. Livrabile**

Ca rezultat al serviciilor descrise mai sus, Consultantul va trebui să transmită următoarele livrabile:

* *Un raport de realizare a activităţilor (descriptiv), elaborat de către consultantul individual, privind toate activităţile pe care le-a realizat pe perioada exercitării contractului de consultanţă.*

**5. Cerințe privind calificarea Consultanților**

În baza experienței în domeniu, Consultantului i se solicită să presteze serviciile luând în considerare principiul economiei și eficienței şi să ofere nivelul etic şi profesional cel mai ridicat, astfel încât Beneficiarul să fie capabil să finalizeze sub-proiectul finanțat în cadrul schemei de granturi pentru universităţi – Programe de vară de tip punte (SGCU – PV), conform procedurilor descrise în Manualul de Granturi şi termenelor din Acordul de Grant semnat cu MEN-UMPFE.

Competențele minime cerute pe care trebuie să le dovedească Consultanții (**studenți** **masteranzi practicanti )** sunt următoarele:

* Studenţi înmatriculaţi la studii de master în cadrul Facultății de Psihologie şi Ştiinţe ale Educaţiei a Universităţii „Alexandru Ioan Cuza” din Iaşi, având calitatea de student în anul universitar aferent desfășurării școlii de vară , respectiv 2020-2021.
* Student fără abateri disciplinare în activitatea academică.

**6. Alți termeni relevanți**

**Perioadă de implementare/ Durata serviciilor.**

11 iulie – 24iulie 2021, 14 zile consecutive. Timp estimat: 19 ore/an.

Implicare in implementarea activității I. ORGANIZAREA ŞI DERULAREA SESIUNILOR DE CONSILIERE PROFESIONALĂ ŞI ORIENTARE ÎN CARIERĂ, cu cele 2 subactivitaăți *aferente*: I.1. Sesiune de autoexplorare pentru dezvoltare personală și de grup pentru creșterea reziliențeiși I.2. Orientare academică și consiliere profesională în vederea clarificării obiectivelor personale și creșterii orientării eficiente a elevilor.

**Locație**

Universitatea Alexandru Ioan Cuza din Iasi, Facultatea de Litere, dar si alte locatii stabilite in conformitate cu orarul scolii de vara.

**Raportare.**

*Consultantul va elabora și va transmite:*

* *Un raport de realizare a activităţilor (descriptiv) în care fiecare consultant detaliază activităţile la a căror realizare a contribuit pe toată perioada de angajare.*

**Facilităţi oferite de Beneficiar.**

* *Acces la documente ale proiectului în măsura în care este necesar pentru îndeplinirea unor sarcini de către consultantul individual.*

**Confidențialitate.** Consultantul nu trebuie sa comunice niciunei persoane sau entități vreo informație confidențială obținută pe parcursul realizării serviciilor propuse.

**Drepturi de proprietate intelectuală.** Toate documentele elaborate sau pregătite de către Consultant pentru Beneficiar în cursul îndeplinirii serviciilor vor avea caracter confidențial și vor deveni și rămâne proprietatea absolută a Beneficiarului. Consultantul va transmite toată această documentație către Beneficiar până la termenul final stabilit prin Contract sau până la expirarea acestuia.